《奉皇姊大长公主命题王孤云渍墨角抵图》
元代·冯子振

年来鬼弄人，狡狯出幻戏。崖公亦儿嬉，队伍连鼓吹。

兽𠯳魑魅颐，颠倒垂舞袂。擎梯旋注椀，骇汗增妙意。

跳踯向虚空，浑如履平地。生蛇缚樊笼，鳞鬣尚黏缀。

猎围鏖虎貙，贾勇雷电沸。戈旗誇战斗，狞卒弥胆气。

最后大将麾，胡床专尊贵。代閒铁门限，失笑讵玩世。

罔两曾问景，庄周语言继。幽冥一理耳，分别自愚智。

百龄千万龄，伸诎肘不易。悬知碧桃花，长恋老仙辔。

五穷莫移檄，文字安敢祟。

作者简介：冯子振，元代散曲名家，1253-1348，字海粟，自号瀛洲洲客、怪怪道人，湖南攸县人。自幼勤奋好学。元大德二年(1298)登进士及第，时年47岁，人谓“大器晚成”。朝廷重其才学，先召为集贤院学士、待制，继任承事郎，连任保宁（今四川境内）、彰德（今河南安阳）节度使。晚年归乡著述。世称其“博洽经史，于书无所不记”，且文思敏捷。下笔不能自休。一生著述颇丰，传世有《居庸赋》、《十八公赋》、《华清古乐府》、《海粟诗集》等书文，以散曲最著。